Prevenirea si combaterea terorismului - Daniela Simona Orza
Lucrarea prezinta actele de terorism ce intrunesc elementele constitutive ale unor infractiuni din dreptul international si national, evidentiaza atat rolul doctrinei de drept international in crearea unui cadru legislativ unitar privind incriminarea si sanctionarea actelor de terorism, cat si o serie de aspecte controversate legate de neincluderea terorismului in categoria crimelor internationale sau absenta unei instante internationale care sa poata judeca infractiunile grave de terorism international. \n \n Utilitatea cartii rezida din faptul ca suscita un real interes stiintific cu referire la reconceptualizarea notiunilor de drept si securitate, problematica migratiei ilegale, a crimei organizate, a terorismului cibernetic, finantarea terorismului, doctrinele si paradigmele legislative controversate, discutiile privind regimul juridic al combatantilor ilegali sau legalitatea asa numitelor target killings, care au dat nastere la ample si interesante dispute la nivel global. Lucrarea are, mai ales pentru mediul juridic national, un pronuntat caracter de noutate, iar caracterul interdisciplinar si amploarea acesteia pot constitui un punct de plecare pentru cei care doresc sa initieze cercetari stiintifice in domeniu. Cartea se adreseaza profesionistilor, studentilor, dar si tuturor celor care doresc sa aprofundeze subiectul. Din cuprins: • Terorismul - notiuni introductive • Terorismul in epoca globalizarii • Noi paradigme ale legislatiei si ale doctrinei penale in materia combaterii terorismului • Incriminarea faptelor de terorism in legislatia penala romana • Analiza continutului constitutiv al infractiunilor prevazute de Legea nr. 535/2004 privind prevenirea si combaterea terorismului \n Puncte forte: • analiza pe larg a subiectului abordat, de la notiunile introductive privind terorismul si pana la incriminarea faptelor de terorism in legislatia penala romana • include si o serie de aspecte controversate, printre care neincluderea terorismului in categoria crimelor internationale sau absenta unei instante internationale care sa poata judeca infractiunile grave de terorism international • continut realizat si structurat intr-o maniera accesibila si aplicata • analiza atat a dispozitiilor din dreptul autohton, cat si a prevederilor de drept international cu incidenta in domeniu • profund caracter interdisciplinar • ample referinte bibliografice.